section_heading: Povijest
paragraph_text: Kolekcija počinje sa Springsteenovom audicijom pred Johnom Hammondom, legendarnim producentom koji je otkrio Boba Dylana, a uključuje uglavnom neobjavljene materijale kao i rijetke B-strane. Springsteen je imao običaj producirati albume koji su tematski povezani iako ne striktno konceptualni; tako su neke pjesme koje se "nisu uklapale" ostale neobjavljene.